‘অনিশ্চিত যাত্রা’য় ধনী ও দরিদ্রের দুটি বিষয়ে ঘটনার মধ্য দিয়ে উপস্থাপিত হয়েছে মূলত বিত্তহীনতার সংকট। লেখক দরিদ্রের প্রতি সহানুভূতিশীল। ঢাকার এক অভিজাত হোটেলে আয়োজিত একটি বিলাসী বিয়ের অনুষ্ঠানের মধ্যে অবস্থান করেই লেখক অবচেতনে চিত্রিত করেন ইতিপূর্বে গ্রামে-দেখা চরম দারিদ্র্যপিষ্ট, অনিশ্চিত ভবিষ্যতের দোলায় কম্পিত, কান্নাসিক্ত একটি বিয়ের বাস্তব রূপ। কাহিনি উপস্থাপনকৌশলে পরিবেশিত হয়েছে কথাশিল্পের ব্যঞ্জনা।